**Találós kérdések**

Felül kopog, alul csobog.

(eső)

Se oldala, se feneke,

mégis megáll a víz benne.

(felhő)

Hold elejti,

Nap felkapja.

(harmat)

Mellém szegődik, de meg nem szólít.

(árnyék)

Ha vizet iszik, rögtön meghal.

(tűz)

Hallatszik, mégsem látszik.

(szél)

Aranyméz

lajtorja

égből a

földre –

felkúszol

lecsúszol

kedvedet

töltve:

arcodat

befutja

mennyei

repkény

(Nap)

Mikor fekszel, ő akkor kél.

Egyszer egész, máskor csak fél,

Nincsen tüze, mégis lámpás,

a vándornak szinte áldás.

(Hold)

Véka eső,

köböl sár.

Aranyeső

hulldogál.

(ősz, falevelek)

Melyik három ember a legvénebb a földön?

(szeptember, november, december)

Fehér pokróc egész földön,

nem itt szövik, az égből jön.

(felhő)

Honnan jön? Senki se tudja,

azt se, merre visz az útja,

kéményeken furulyáz,

tőle lobban a parázs,

hátán felhő lovagol,

nád előtte meghajol,

a fák róla beszélnek,

minek hívják, no:

(szélnek)